**7.a, 7.b, 7.c – ZGODOVINA (2.teden)**

***1.ura***

- ker bomo uporabljali nekaj gradiva na spletu, ki ga je založba Rokus začasno odprla za vse nas, se prosim registrirajte na njihovi strani, da boste lahko dostopali do gradiva in sledili delu, ki vam ga bom pošiljala. Navodila za registracijo najdete tukaj : <https://www.devetletka.net/resources/files/Novicke19/Navodilo_za_registracijo_V16.pdf>

Tako za ZGO kot za DKE bomo uporabljali gradivo iz [www.irokus.si](http://www.irokus.si) !

[www.irokusplus](http://www.irokusplus) pa samo za ZGO!

- na strani iRokusPlus si oglej video o Germanih.

**KAKO NAJTI TA VIDEO?**

Po tem, ko se registriraš na iRokusPlus, najdi pod zavihkom MOJA ZBIRKA Zgodovina 7. Klikneš na ikono in odpre se ti stran za zgodovino 7. zgoraj levo boš poleg ikone hišica, našel še ikono s 3 črtami. Klikneš na njo in odpre se ti seznam video vsebin. Izberi poglavje SREDNJI VEK in nato prvi video Germani.

- v svoje zapiske prejšnje učne ure lahko izpišeš še kakšno dodatno in zanimivo dejstvo, ki si ga slišal v video vsebini.

- učbenik str. 89-92.

- napiši naslov: **Države v zahodni Evropi.**

- izpiši katera ljudstva so poselila Evropo (str.89).

- izpiši politične, gospodarske in kulturne spremembe v Evropi.

- opiši Karolinško državo (str.91).

Oglej si video o Karlu velikem: https://www.irokusplus.si/vsebine/MultiZgodovina7/index.html

- opiši Papeško državo in vlogo Cerkve v tistem času in kako se je delila (str. 92).

-razloži pojem: misijonar.

***2. ura***

- naslov: **Srednjeveška družba**

- učbenik str. 93, 94.

- 1. Družba

Nariši družbeno piramido. Pomagaj si z učbenikom str. 94 in video posnetkom na iRokusPlus (video vsebina SREDNJI VEK- Fevdalizem in srednjeveška družba).

- 2. Fevd

\*Odgovori s celim stavkom: Kaj je fevd?

\*Kako se je delil fevd? Katera posest spada v vsak del fevda in kdo obdeluje zemljo?

\*Kaj so urbarji?

- 3. Fevdalizem

Zapiši razlago:

*Je družbeni sistem, ki se je uveljavil v srednjem veku.*

*Lastnik vse zemlje je kralj. Njemu so podrejeni plemiči (fevdalci/zemljiški gospodje/vazali). Njim pa so podrejeni kmetje (podložniki/tlačani).*

*Položaj v družbi je bil deden.*

Kot lahko vidite iz razlage, imajo tako plemiči kot kmetje več poimenovanj. Dobro si zapomnite vsa poimenovanja, saj jih bomo uporabljali pri snovi celotnega srednjega veka in novega veka v naslednjem šolskem letu.